To mænd på 22 år og 31 år kørte lørdag morgen ind i et træ med høj hastighed.

- Ulykken skete omkring 7.30. De to unge mænd ramte et vejtræ på Voersåvej nær Dronninglund, og vidner fortæller, at det var med høj hastighed, oplyser vagtchef hos Nordjyllands Politi Henrik Beck. Ulykken skete et sted, hvor vejen er lige. Ingen andre trafikanter var indblandet. - Der er taget blodprøve af føreren af bilen. Både han og passageren har svære kvæstelser og er nu på Aalborg Universitetshospital, siger vagtchefen.